CELEX: 62019TN0330
Language: lt
Date: 2019-05-31 00:00:00
Title: Byla T-330/19: 2019 m. gegužės 31 d. pareikštas ieškinys byloje PNB Banka ir kt./ECB

12.8.2019   
            
            
               LT
            
            
               Europos Sąjungos oficialusis leidinys
            
            
               C 270/32
            
         
      2019 m. gegužės 31 d. pareikštas ieškinys byloje PNB Banka ir kt./ECB
      (Byla T-330/19)
      (2019/C 270/34)
      Proceso kalba: anglų
      
         Šalys
      
      
         Ieškovai: PNB Banka AS (Ryga, Latvija), CR ir CT, atstovaujami advokatų O. Behrends ir M. Kirchner
      
         Atsakovas: Europos Centrinis Bankas
      
         Reikalavimai
      
      Ieškovai Bendrojo Teismo prašo:
      
                  —
               
               
                  panaikinti 2019 m. kovo 21 d. ECB sprendimą dėl planuojamo kvalifikuotosios akcijų paketo dalies įsigijimo ieškovų numatytame banke,
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi aštuoniais pagrindais.
      
                  1.
               
               
                  Pirmasis ieškinio pagrindas grindžiamas tuo, kad ECB vertinimo laikotarpis pagal Direktyvos 2013/36/ES (1) 22 straipsnio 2 dalį baigėsi prieš priimant ginčijamą sprendimą, todėl ECB nebegalėjo prieštarauti numatytam įsigijimui.
               
            
                  2.
               
               
                  Antrasis ieškinio pagrindas grindžiamas tuo, kad ECB pažeidė BPM reglamento (2) 15 straipsnyje ir BPM pagrindų reglamento (3) 85–87 straipsniuose nustatytą procedūrą.
               
            
                  3.
               
               
                  Trečiasis ieškinio pagrindas grindžiamas tuo, kad ginčijamas sprendimas yra pagrįstas klaidingu vertinimo kriterijų pagal Direktyvos 2013/36/ES 23 straipsnį ir jį įgyvendinančius Latvijos teisės aktus aiškinimu ir taikymu.
               
            
                  4.
               
               
                  Ketvirtasis ieškinio pagrindas grindžiamas tuo, kad ECB pažeidė proporcingumo principą.
               
            
                  5.
               
               
                  Penktasis ieškinio pagrindas grindžiamas tuo, kad ECB neatsižvelgė į sprendimo dėl prieštaravimo numatytam įsigijimui diskrecinį pobūdį.
               
            
                  6.
               
               
                  Šeštasis ieškinio pagrindas grindžiamas tuo, kad ECB iškraipė reikšmingas atvejo aplinkybes.
               
            
                  7.
               
               
                  Septintasis ieškinio pagrindas grindžiamas tuo, kad ECB pažeidė teisėtų lūkesčių ir teisinio tikrumo principus.
               
            
                  8.
               
               
                  Aštuntasis ieškinio pagrindas grindžiamas tuo, kad ECB pažeidė nemo auditur principą, neatsižvelgęs į savo atsakomybę už pasitikėjimo praradimą reguliavimo procese.
               
            
         (1)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013, p. 338).
      
         (2)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).
      
         (3)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014, p. 1).